CELEX: 31982L0475
Language: lt
Date: 393638400000
Title: 1982 m. birželio 23 d. Komisijos Direktyva nustatanti sudedamųjų dalių grupes, kurios gali būti panaudotos ženklinant kombinuotąjį maistą naminiams gyvūnams

Svarbus teisinis pranešimas

|

31982L0475

Oficialusis leidinys L 213 , 21/07/1982 p. 0027 - 0028 specialusis leidimas suomių kalba: skyrius 3 tomas 15 p. 0105  specialusis leidimas ispanų kalba: skyrius 03 tomas 25 p. 0318  specialusis leidimas švedų kalba: skyrius 3 tomas 15 p. 0105  specialusis leidimas portugalų kalba skyrius 03 tomas 25 p. 0318 

		Komisijos direktyva1982 m. birželio 23 d.nustatanti sudedamųjų dalių grupes, kurios gali būti panaudotos ženklinant kombinuotąjį maistą naminiams gyvūnams(82/475/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1979 m. balandžio 2 d. Tarybos direktyvą 79/373/EEB dėl prekybos kombinuotaisiais pašarais gyvūnams [1] su paskutiniais pakeitimais, padarytais Komisijos direktyva 80/695/EEB [2], ypač į jos 10 straipsnio b punktą,kadangi aukščiau paminėta direktyva nustato, kad valstybės narės gali reikalauti arba leisti, kad būtų deklaruojamos sudedamosios dalys, kurios naudojamos kombinuotųjų pašarų gamyboje; kadangi iki tol, kol bus priimtos Bendrijos nuostatos, valstybės narės gali leisti, kad sudedamųjų dalių deklaracija būtų pakeista deklaracija apie sudedamųjų dalių grupes;kadangi kai kurių valstybių narių nacionalinės nuostatos leidžia sujungti sudedamąsias dalis į skirtingas grupes; kadangi, siekiant palengvinti prekybą tarp valstybių narių, reikia nustatyti vienodas nuostatas dėl tokio ženklinimo;kadangi tokios taisyklės taikytinos tik naminiams gyvūnams skirtam kombinuotajam maistui;kadangi kombinuotųjų pašarų ženklinimo taisyklės visų pirma privalo užtikrinti, kad produkto vartotojas gautų tinkamą informaciją;kadangi sudedamųjų dalių grupės gali būti nurodytos tik tokiu atveju, kai sudedamosios dalys pakliūna į tos grupės apibrėžimą;kadangi pagal analogiją su nuostatomis, nustatytomis dėl sudedamųjų dalių deklaravimo, turėtų būti paruoštas sudedamųjų dalių grupių sąrašas, nurodant, sutinkamai su valstybių narių nuostatomis, kiekvienos grupės kiekį arba surašant tas grupes mažėjančia tvarka pagal jų sudedamųjų dalių atitinkamą svorį kombinuotuose pašaruose;kadangi tačiau neįmanoma nustatyti tokių grupių, kurios apimtų visas kombinuotųjų pašarų sudedamąsias dalis; kadangi gamintojas privalo papildomai nurodyti bet kokias sudedamąsias dalis, kurios nepriklauso nei vienai iš priede paminėtų grupių;kadangi šioje direktyvoje numatytos priemonės atitinka Nuolatinio pašarų komiteto nuomonę,PRIĖMĖ ŠIĄ DIREKTYVĄ:1 straipsnisJeigu, sutinkamai su direktyvos 79/373/EEB 5 straipsnio 7 dalimi, valstybių narių nacionalinės nuostatos nurodo, kad sąrašą apie sudedamąsias dalis gali pakeisti sąrašas apie kelių sudedamųjų dalių grupes, tokiu atveju ant kombinuotojo maisto naminiams gyvūnams paketų, konteinerių arba etikečių galima nurodyti tik tas sudedamųjų dalių grupes, kurios yra įrašytos į šios direktyvos priedą.2 straipsnisValstybės narės ne vėliau kaip iki 1985 m. sausio 1 d. priima įstatymus ir kitus teisės aktus, kurie įsigalioję įgyvendina šią direktyvą. Apie tai jos nedelsiant praneša Komisijai.3 straipsnisŠi direktyva skirta valstybėms narėms.Priimta Briuselyje, 1982 m. birželio 23 d.Komisijos varduPoul DalsagerKomisijos narys[1] OL L 86, 1979 4 6, p. 30.[2] OL L 188, 1980 7 22, p. 23.--------------------------------------------------PRIEDASSudedamųjų dalių grupės, kurios gali būti nurodytos vietoj atskirų sudedamųjų daliųGrupė | Apibrėžimas |1.Mėsa ir mėsos perdirbimo produktai | Visos šviežios arba tinkamu būdu konservuotos paskerstų šiltakraujų žemės gyvūnų raumeninės dalys, o taip pat visi šiltakraujų žemės gyvūnų skerdienos arba skerdienos dalių produktai arba jų perdirbimo produktai |2.Pienas ir pieno perdirbimo produktai | Visi švieži arba tinkamu būdu konservuoti pieno produktai bei jų perdirbimo produktai |3.Kiaušiniai ir kiaušinių perdirbimo produktai | Visi švieži arba tinkamu būdu konservuoti kiaušinių produktai bei jų perdirbimo produktai |4.Aliejai ir riebalai | Visi gyvulinės ir augalinės kilmės aliejai ir riebalai |5.Mielės | Visos mielės, kurių ląsteliena yra sunaikinta ir sudžiovinta |6.Žuvis ir žuvies perdirbimo produktai | Šviežia arba tinkamai konservuota žuvis arba žuvies dalys, o taip pat jų perdirbimo produktai |7.Kruopos | Visų rūšių kruopos, nežiūrint jų pateikimo būdo, arba produktai, pagaminti iš krakmolingo endospermo |8.Daržovės | Visų rūšių šviežios arba tinkamai konservuotos daržovės ir ankštiniai augalai |9.Daržovių perdirbimo produktai | Perdirbimo produktai, gaunami apdorojant valgomuosius augalus, ypač javus, daržoves, ankštinius augalus ir aliejines sėklas |10.Daržovių baltymų ekstraktai | Visi daržovinės kilmės produktai, kuriuose yra tinkamo proceso būdu gautas neperdirbtų baltymų koncentratas, kurio koncentracijos laipsnis yra ne mažesnis negu 50 procentų bendros sausosios masės ir kuris gali būti restruktūrizuotas. |11.Mineralai | Visos neorganinės kilmės medžiagos, tinkamos gyvulių maistui |12.Įvairus cukrus | Visų rūšių cukrus |13.Vaisiai | Visų rūšių švieži arba tinkamai konservuoti vaisiai |14.Riešutai | Visi nuo kevalo atskirti riešuto kauliukai |15.Sėklos | Visų rūšių paprastos arba stambiai sutraiškytos sėklos |16.Jūros dumbliai | Švieži arba tinkamai konservuoti jūros dumbliai |17.Moliuskai ir vėžiagyviai | Švieži arba tinkamai konservuoti visų rūšių moliuskai, vėžiagyviai, vėžliagyviai |18.Vabzdžiai | Visų rūšių vabzdžiai bet kokioje jų vystymosi stadijoje |19.Kepiniai | Visų rūšių duona, paplotėliai, biskvitai ir lakštiniai |--------------------------------------------------